
<סדר היום:>
<שינויים בתקציב לשנת 2017>
נכחו:

<חברי הוועדה:> 
משה גפני – היו"ר
נאוה בוקר

מיכל בירן

איתן ברושי

אילן גילאון

יצחק וקנין

מכלוף מיקי זוהר

מיקי לוי

בצלאל סמוטריץ

רחל עזריה

רועי פולקמן

עודד פורר

מיקי רוזנטל

חברי הכנסת:
מוסי רז
<מוזמנים:> 
	אביגדור יצחקי

אוראל יפרח
	-

–
	חכ"ל, ראש מטה הדיור במשרד האוצר

מנהל תחום שיכון ומקרקעין, משרד האוצר

	ג'ו מי טל
	–
	מרכז בכיר תקציב ותמחיר, משרד האוצר

	דוד גרשביץ'
	–
	רפרנט אנרגיה, משרד האוצר

	ארבל אלטשולר
	–
	רפרנט שיכון ומקרקעין, משרד האוצר

	ביין ותד
	–
	רפרנטית תעסוקה, משרד האוצר

	שירה עמיאל
	–
	רפרנטית שירותים מיוחדים באגף תקציבים, משרד האוצר

	יוסי שבת
	–
	מנהל אגף בכיר מימון ותקציבים, משרד הבינוי והשיכון

	דליה ציוני
	–
	מנהלת תחום תקציבים, משרד הבינוי והשיכון

	סימה נח
	–
	מ. בכירה תקציבים, משרד החוץ

	עודד לביאן
	–
	כלכלן חטיבת תקציבים, משרד החוץ

	משה שגיא
	–
	מנהל מינהל כלכלה ותקציבים, משרד החינוך

	ליאת פרוינד שפרן
	–
	תקציבנית, משרד הפנים

	טליה כהן
	–
	מנהלת אגף תקציבי פיתוח, משרד התחבורה והבטיחות בדרכים

	ראובן קולטון
	–
	רפרנט כלכלה ותקציב, משרד התחבורה והבטיחות בדרכים

	יותם בן שטרית
	–
	אגף תקצוב, הוועדה לתכנון ותקצוב של המועצה להשכלה גבוהה

	אפרת פריזיאן
	–
	רכזת תחום מקרו ותשתיות, הוועדה לתכנון ותקצוב של המועצה להשכלה גבוהה

	טובה ידין גרנית
	–
	ראש תחום תקציב, תמחיר ותו"ע, הלשכה המרכזית לסטטיסטיקה

	עוזי לוי
	–
	מנכ"ל, דירה להשכיר - החברה הממשלתית לדיור ולהשכרה

	משה פריאל
	–
	משקיף, המשמר החברתי

	ג'עפר פרח
	–
	מנהל, מרכז מוסאוא

	חזקיה העצני
	–
	יו"ר ועדת חקיקה בלשכת שמאי המקרקעין, לשכת שמאי מקרקעין


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<שינויים בתקציב לשנת 2017>
<היו"ר משה גפני:>
אנחנו עוברים לסעיף האחרון בסדר היום: שינויים בתקציב לשנת 2017. יש מספר פניה לוועדה - -
<עודד פורר (ישראל ביתנו):>
יש לי הצעה לסדר, אדוני.

<היו"ר משה גפני:>
אדוני, אני מבקש - מאחר וניהלנו על זה ישיבה לפני שבועיים, והועלו גם כמה הסתייגויות של כמה חברי כנסת לגבי ההעברות התקציביות והרצון להעביר את ההעברות התקציביות האלה מבלי לשקול את כל השיקולים כמכלול. בין השבועיים האלה, בין היתר, גם למשל שמענו שבאו ארגוני המעסיקים ואמרו שהם מוכנים לתת מיליארד וחצי שקל נוספים מכיסם - - 

<היו"ר משה גפני:>
נכון.

<עודד פורר (ישראל ביתנו):>
- - לטובת הפנסיה ולטובת קצבאות הזקנה - -
<רועי פולקמן (כולנו):>
- - - 

<היו"ר משה גפני:>
רועי, הוא מדבר עכשיו.

<היו"ר משה גפני:>
אם המשלה הזאת ואם משרד האוצר מסרב להתייחס לפניה הזאת ולדון עליה ולראות איפה אנחנו יכולים בתוך מכלול העודפים, לבוא ולהגיד - -
<קריאה:>
מי אמר שלא דנים עליה פה?

<קריאה:>
לבוא ולהגיד שנותנים מיליארד וחצי שקל נוספים לטובת קצבאות הזקנה ולטובת הקשישים במדינת ישראל כדי להעלות 200,000 קשישים מעל קו העוני, אי אפשר לדון על דברים אחרים - -

<קריאה:>
פורר, זה ברביזיה.

<קריאה:>
- - בה בעת שמביאים לפה - - 

<רועי פולקמן (כולנו):>
- - - זה כלום. על מה אתה מדבר? זה לא אמיתי.

<עודד פורר (ישראל ביתנו):>
- - בה בעת שמביאים לפה העברות שקשורות למשרד השיכון. משרד השיכון מכר באילת - -

<רועי פולקמן (כולנו):>
- - - תגיד שאתה מוותר על ארבעה מיליארד, זה יותר חשוב.

<עודד פורר (ישראל ביתנו):>
- - משרד השיכון העלה ומכר דירות של הדיור הציבורי, קיבל מיליארד שקל לקניה של דירות בדיור הציבורי, ובהסכם שלו מול משרד הקליטה, שליש אמור להיות לטובת עולים חדשים. לא הועבר השליש הזה. קנו גם 1,200 דירות, גם מתוכם לא הועבר השליש. 850 דירות לטובת 27,000 זכאי משרד הקליטה לדיור ציבורי, לא מועברות לדיור ציבורי. אני אומר לך אדוני, אנחנו במציאות הזאת לא נוכל לתמוך בהעברות התקציביות האלה.

<היו"ר משה גפני:>
טוב. אביגדור יצחקי בא במיוחד לשתי ההעברות הראשונות שנמצאות פה.

<אביגדור יצחקי:>
אני רוצה לומר - - 

<היו"ר משה גפני:>
רגע, יש פרוצדורה.

<עודד פורר (ישראל ביתנו):>
אני מבקש, אדוני, להוריד את - - -
<היו"ר משה גפני:>
בסדר.

<רועי פולקמן (כולנו):>
אתה יכול להצביע נגד, פורר. תצביע נגד, מה הבעיה כאילו?
<היו"ר משה גפני:>
מה אמרת שאתה מבקש?

<קריאות:>
- - -

<עודד פורר (ישראל ביתנו):>
אני מבקש לא לדון בשינויים בתקציב.

<היו"ר משה גפני:>
בכלל?

<קריאות:>
- - - הם רוצים כסף לביטחון. 

<מיקי רוזנטל (המחנה הציוני):>
תן להם להתפורר, תענוג. מה אתה מדבר?
<היו"ר משה גפני:>
יש שתי פניות לוועדה – אחת זה 175 והשנייה זה 176-177. הגיע לפה ראש מטה הדיור אביגדור יצחקי ואני מבקש לאפשר לו – אנחנו הסברנו את זה בפעם הקודמת, אני מבקש לאפשר לו להסביר על מה מדובר ואחרי זה נראה, או שנצביע או שנראה שאין רוב אז לא נצביע. 

<אביגדור יצחקי:>
אדוני היושב ראש, חברי הכנסת, אני רק רוצה לומר כמי שהיה פה יושב ראש קואליציה, שהשיטות האלה של להקפיא את כל הבעיות במדינת ישראל בגלל איזו בעיה ספציפית, אף פעם זה לא קרה לפחות כשאני הייתי בכנסת. כל דבר לעניינו, ויש אפשרות להגיע להישגים גם בצורה אחרת. 

לגבי השליש של הדירות – הנושא נדון בקבינט הדיור וכרגע הוא מוסדר בין משרד השיכון לבין משרד הקליטה.
<עודד פורר (ישראל ביתנו):>
הוא לא. 
<אביגדור יצחקי:>
אז אני אומר לך שכן.

<עודד פורר (ישראל ביתנו):>
שוחחתי עכשיו עם שרת הקליטה.
<אביגדור יצחקי:>
בסדר. אני אדאג לזה שזה יקרה כי זה כתוב בהסכם הקואליציוני.
<עודד פורר (ישראל ביתנו):>
גם נושא הפנסיות לקשישים כתוב בהסכם הקואליציוני. גם נושא - - -
<מיכל בירן (המחנה הציוני):>
פורר, למה פשוט לה הטלתם וטו על המרכולים? נראה לי שאתה מנסה לפצות עכשיו.
<היו"ר משה גפני:>
מיכל, איך הגעת למרכולים עכשיו? 
<אביגדור יצחקי:>
שתי הפניות שלנו - חבר הכנסת פולקמן, אני מבקש. שתי הפניות שלנו נוגעות לחברת "דירה להשכיר". חברת "דירה להשכיר" לקחה על עצמה להקים מעונות סטודנטים נוספים ברחבי האוניברסיטאות והמוסדות האקדמיים האחרים במדינת ישראל. היה איזה שהוא תקציב שהיה ברשות המל"ג. נדמה לי שאתה הערת על זה, חבר הכנסת פולקמן, שלא נעשה עם זה כלום. כרגע כבר הכסף הזה, ידוע לאן הוא הולך, לאן הוא מחולק, לאיזה אוניברסיטאות. נעשה קול קורא, נעשתה בחינה מדוקדקת. מדובר ב-3,500 מיטות נוספות של מעונות סטודנטים, שחברת "דירה להשכיר" תנהל את הפרויקט הזה יחד עם המוסדות האקדמיים כך שבסופו של דבר, בתקופה לא ארוכה של מקסימום עד שנתיים, יהיו כבר מיטות לסטודנטים במדינת ישראל, כמובן במחירים מוזלים ובמחירים שווים לכל נפש.
מצביעים אחד אחד?

<היו"ר משה גפני:>
מצביעים אחד אחד אם יש רוב. אני צריך לשאול את האופוזיציה אם היא מסכימה להצביע בעד. זה המצב, יש להם רוב.
<מיקי לוי (יש עתיד):>
אנחנו לא עוזרים לכם. הנה, אני מודעי לך, אנחנו לא עוזרים לכם. זה חשוב, זה הכסף, אבל עכשיו זה ענין פוליטי. אנחנו לא עוזרים לכם.
<מיכל בירן (המחנה הציוני):>
בצער רב, אבל לא עוזרים לכם.
<היו"ר משה גפני:>
אבל זה מעונות סטודנטים.
<מיקי לוי (יש עתיד):>
זה חשוב, ו"דירה להשכיר" זו חברה שאני תומך בה - - -
<מיכל בירן (המחנה הציוני):>
אתה יודע כמה הצעות טובות של האופוזיציה עולות כל שבוע לוועדת שרים ולא מאשרים אותן? זה לא פייר שזה מולך כי אתה באמת אחלה.

<מיקי רוזנטל (המחנה הציוני):>
אם זה היה הדדי והייתם תומכים - - -
<עודד פורר (ישראל ביתנו):>
או לפחות הולכים בהצעות טובות של הקואליציה.

<מיקי לוי (יש עתיד):>
רמסתם אותנו כל השבוע ברגל גסה על חוק ההמלצות, הרגתם את היועץ המשפטי לממשלה, הרגתם את המשטרה, הרגתם את פרקליט המדינה, ואתם רוצים נעזור לכם? איפה עובר הגבול?
<היו"ר משה גפני:>
- - - אני לא הולך להתבזות.

<אביגדור יצחקי:>
אני בעד להצביע, אדוני היושב ראש.

<מיקי לוי (יש עתיד):>
זה לא נגדך, אני אוהב אתכם, אתה עושה עבודה נהדרת. מנכ"ל חברת "דירה להשכיר" עושה עבודת קודש וזה לא נגדו. כל השבוע רמסתם אותנו.
<מיקי רוזנטל (המחנה הציוני):>
סליחה מיקי, אנחנו לא צריכים להתנצל.

<מיקי לוי (יש עתיד):>
לא, אני לא מתנצל, אני מודיע להם מה אני הולך לעשות.

<אביגדור יצחקי:>
טוב, אני אדבר על הנושא השני: הנושא השני הוא, אדוני היושב ראש, העברה תקציבית של כ-150,000,000 שקלים לחברת "דירה להשכיר". הדבר הזה נועד מאחר ויש הרבה מאוד קרקעות - -
<מיקי רוזנטל (המחנה הציוני):>
איזה מספר?

<אביגדור יצחקי:>
מספר 175. קודם היה 177 ועכשיו 175.
<היו"ר משה גפני:>
עמוד 5. אגב, זה לא ההסבר לפניות. אני אבקש מהרפרנטים להפרש את זה עוד פעם. בבקשה.
<אביגדור יצחקי:>
הנושא השני הוא – חברת "דירה להשכיר" לקחה על עצמה, על פי החלטת ממשלה, לסייע בתכנון באדמות פרטיות שבהן מכל מיני סיבות יש קשיים, בעיקר בנושאים של איחוד וחלוקה, וכל מי שפונה יוכל לקבל סיוע של חברת "דירה להשכיר". כנ"ל לגבי תכנון למגזר המיעוטים לצורך יישום המלצות צוות 120 הימים לעניין תכנון ובניה במגזר המיעוטים. במגזר המיעוטים גם כן יש בעיות של איחוד וחלוקה, ולכן אנחנו מסייעים בהכנה של תכניות מתאר. עד סוף שנה הבאה לא יהיה ישוב אחד שלא תהיה בו תכנית מתאר, ולצורך זה צריך להשיג מתכננים. המתכננים האלה יפעלו גם בקרקעות פרטיות וגם ביישובי מיעוטים, ובעיקר ביישובי מיעוטים. תודה.

<קריאה:>
מה הסכום אדוני?
<אביגדור יצחקי:>
150,000,000.
<מיקי לוי (יש עתיד):>
האשימו אותי כאן בבגידה.

<מיקי רוזנטל (המחנה הציוני):>
אדוני היושב ראש, אחרי התייעצות סיעתית אנחנו מוכנים להצביע על זה, רק.

<מיקי לוי (יש עתיד):>
אני מעריך את אביגדור ברמה האישית, וגם את מנכ"ל "דירה להשכיר" שאנחנו עוד מינינו. 
<מיקי רוזנטל (המחנה הציוני):>
אנחנו מגלים אחריות.

<היו"ר משה גפני:>
מספר פניה לוועדה 175, מי בעד ירים את ידו?
<עודד פורר (ישראל ביתנו):>
אני מבקש התייעצות סיעתית אדוני, לפני ההצבעה.

<היו"ר משה גפני:>
אבל אני באמצע ההצבעה. אבל אתה מפריע בהצבעה.

<מכלוף מיקי זוהר (הליכוד):>
למה?
<עודד פורר (ישראל ביתנו):>
אמרת מספר פניה, ביקשתי התייעצות סיעתית. אני מבקש התייעצות סיעתית.

<היו"ר משה גפני:>
בסדר, אתה מקבל חמש דקות.

<אילן גילאון (מרצ):>
אני יכול?

<היו"ר משה גפני:>
בבקשה חבר הכנסת גילאון. ברוך הבא.

<אילן גילאון (מרצ):>
שלום לכולם. קודם כל, אני חבר חדש בוועדה. לא מקובל עלי כל ההתנהגות הזאת, אני הולך לשנות אותה. 

<היו"ר משה גפני:>
אני אעזור לך. אם תצליח, אתה מקבל פרס ישראל.

<אילן גילאון (מרצ):>
אני עכשיו יהיה במעמד של סגן שר, ואני שואל שאלות – לא, זה לא יכול להיות. יכול להיות שאני שואל חלק מהשאלות בתור ינוקא ומתלמד. אתה יודע אדוני, אומרים שלכל הפקה יש טיימינג לוקיישן וארטיסט. ואני מסתכל פה וקורא את כל ההבהרה לגבי משרד השיכון, ואני האחרון שאתנגד לרכישת דירות. אני בעד בנייה תקציבית אבל אני מסתכל על הטיימינג ואני אומר: שלושה שבועות שמעבירים רזרבה מהשנה הקודמת לשנה הזאת כדי מה? להעביר אוותה אולי לשנה לאחר מכן או למצוא איזה קופה קטנה שאחרי זה נצטרך לעשות ממנה שימושים שלא - - 
<אביגדור יצחקי:>
אבל זה לא המקרה.
<מיקי לוי (יש עתיד):>
כל התקציב כן חוץ מהכלכלה.

<אילן גילאון (מרצ):>
חבר'ה, תנו לי להסתבך לבד. אמרתי שאני חדש, תנו לי מה שנקרא חסד. גפני, אני מבקש את תשומת לבך אם אפשר.
<מכלוף מיקי זוהר (הליכוד):>
הרב גפני, אני צריך לדבר - - 
<היו"ר משה גפני:>
הוא מדבר עכשיו.

<מכלוף מיקי זוהר (הליכוד):>
אחריו.

<אילן גילאון (מרצ):>
אם הוא צריך אז אתה יודע, - - - 

<קריאה:>
הוא מרכז הקואליציה.

<אילן גילאון (מרצ):>
ואני רוצה, יש לי כמה שאלות שאולי הן שאלות תם אבל אני באמת שואל אותן: אם יראו לי תכנית שכבר נרכשו 5,000 דירות בסכום הזה ויש חוזי מכר, אני הולך על זה.
<אביגדור יצחקי:>
עזוב, עכשיו מדברים רק על זה.
<אילן גילאון (מרצ):>
לא, אני מדבר על מה שאני רוצה. ולכן, יש לי כמה שאלות שיסבירו לי אותן בהמשך ההבהרות האלה, שאני אבין אותן. אחת מהן, זה מעל שישה מיליארד שקלים שמועברים למשרד השיכון, שזה מגדיל את התקציב של משרד השיכון ב-110% שלושה שבועות לפני סוף השנה. אני רוצה לדעת מה עושים עם סכום כזה שלושה שבועות לפני סוף השנה? כמה דירות עומדים לרכוש? כמה חוזי קניה יש? מהי תכנית העבודה, מה לוח הזמנים? מה יקרה בסוף לשישה מיליארד השקלים בסוף השנה הזאת? זה אותי מאוד מעניין כי כבר היו דברים מעולם.
עכשיו, השאלה השנייה שלי היא - אני קורא לזה "עוגות נעצים". למה מערבבים את כל המין שאינו במינו? פתאום את עמונה עם השואה ואת הנכים עם יו"ש וכל הדברים האלה. מדוע אין כאן דיבור ברור שאפשר לראות את הסעיפים? האם יש כוונת מכוון או שזו טעות? אבל בנושא של השישה מיליארד אני ממש רוצה לדעת. אם יש תכנית - - - אני תומך בכל הסעיפים.

<היו"ר משה גפני:>
תודה רבה. כן, חבר הכנסת מיקי זוהר להבהיר הבהרה.

<מכלוף מיקי זוהר (הליכוד):>
אני חושב שאם עמדת הקואליציה היא עמדת נגד, לא ראוי שהיושב ראש יביא את זה להצבעה.
<היו"ר משה גפני:>
עמדת הקואליציה לא נגד. מי זה עמדת הקואליציה?

<רחל עזריה (כולנו):>
מי זה עמדת הקואליציה?

<מיקי רוזנטל (המחנה הציוני):>
מה זה עמדת הקואליציה? או יש ממשלה או אין ממשלה. הממשלה מביאה את זה.
<מיקי לוי (יש עתיד):>
אבל בסיוע האופוזיציה אנחנו נעביר את זה.

<היו"ר משה גפני:>
אני לא קיבלתי עמדה כזאת.
<מכלוף מיקי זוהר (הליכוד):>
אני לא יודע, אם הדיחו אותי מתפקידי כמרכז הקואליציה - - 

<היו"ר משה גפני:>
לא, לא הדיחו אותך משום מקום.

<מכלוף מיקי זוהר (הליכוד):>
אז אני עדין מרכז הקואליציה? אני רק רוצה להגיד משפט לאדוני, ואדוני הוא איש חכם ומבין פוליטיקה יותר מכל אלה שיושבים סביב השולחן: אם אדוני נשען על האופוזיציה להעביר היום הצבעה, מוטב שידאג להישען בכל ההצבעות על האופוזיציה וזה לגיטימי לחלוטין.
<אביגדור יצחקי:>
מאה אחוז. לי אין בעיה עם זה.

<היו"ר משה גפני:>
אביגדור אל תענה לו, אני צריך לענות לו.

<מכלוף מיקי זוהר (הליכוד):>
אביגדור צר לי אבל אתה לא רלוונטי פה בסיפור. אני לא רוצה להקטין ממך אבל אתה בורג קטן במערכת הזאת עכשיו.
<אביגדור יצחקי:>
מה לעשות? זה מה יש.

<מכלוף מיקי זוהר (הליכוד):>
זה מערכת קצת יותר מורכבת מאביגדור יצחקי ומכל הדברים שלך. צר לי לזלזל אבל את לא יודע כנראה מה קורה פה. אני רק רוצה לומר, אדוני: אם אתם רוצים להישען על האופוזיציה להעביר החלטות זה בסדר גמור אבל אם אתם - -
<רועי פולקמן (כולנו):>
צריך שהמדינה תעבוד, מיקי. זה ענין ספציפי. בוא נדון לגופו של ענין.

<מכלוף מיקי זוהר (הליכוד):>
סליחה, אנחנו בגישה הפוליטית שלנו יודעים שלפעמים האופוזיציה היא דבר חיובי ולפעמים היא גם דבר שלילי, ואנחנו צריכים לדעת שיש מחיר לכל החלטה פוליטית שאנחנו עושים. ואם האופוזיציה היום עוזרת להעביר החלטה, מוטב שתמשיך לעזור בכל ההחלטות ולא רק בהחלטה הזאת.

<קריאה:>
- - - 

<מיקי רוזנטל (המחנה הציוני):>
בחירות, בחירות. יאללה בחירות.

<קריאה:>
אתם חייבים אחדות ביניכם.

<היו"ר משה גפני:>
התשובה היא כדלהלן: אני מייצג את הקואליציה בוועדה הכספים ואני גם היושב ראש שלה. יש לי גם עמדה שלי, אבל לפני שיש לי עמדה שלי, יש עמדה שאני קיבלתי אותה מהקואליציה, מהדרגים הבכירים ביותר - -
<מכלוף מיקי זוהר (הליכוד):>
מי?

<היו"ר משה גפני:>
לא חשוב, אני אגיד לך אחר כך. אני לא חייב גם בזה לשתף את האופוזיציה. אני קיבלתי  בקשה שלא להגיד הוראה בגלל שאני לא מקבל הוראות אבל קיבלתי בקשה להעביר. יש פה דברים שפשוט עוצרים את המדינה. אין פה איזה אינטרס שלי על איזה שהיא העברה - -
<מכלוף מיקי זוהר (הליכוד):>
כולי תקווה שזה ייחשף.
<היו"ר משה גפני:>
עכשיו, אני לא מסתמך על האופוזיציה. אני יודע – מיקי, שאלת אותי שאלה אז בבקשה.
<מכלוף מיקי זוהר (הליכוד):>
פייר אדוני היושב ראש, אני לא אומר שלא. אני גם בטוח שבסוף, כשנגיע לבחירות הבאות, ג' ירוויחו מזה לפחות עוד מנדט וחצי אבל עכשיו - -
<רחל עזריה (כולנו):>
אנחנו? הוא הולך להיות קבלן קולות, גפני בשבילך.

<היו"ר משה גפני:>
לא, אני לא עושה את החשבון של הבחירות, לא רלוונטי מבחינתי.

<מכלוף מיקי זוהר (הליכוד):>
אין בעיה אדוני היושב ראש, זכותך להעלות את זה להצבעה. אני אעשה את הכל שהדברים יגיעו - -
<היו"ר משה גפני:>
בסדר, פעם גם ביקשת רביזיה, אתה יכול גם עכשיו. אתה לא יכול להעמיד אותי במבוכה כזאת. מה, יש לי פה אינטרס? במעונות הסטודנטים? זה בוחרי יהדות התורה?
<מכלוף מיקי זוהר (הליכוד):>
אני אמרתי את זה בציניות אם זה לא היה ברור.
<היו"ר משה גפני:>
בסדר. מי בעד אישור פנייה לוועדה 175 ירים את ידו. מי נגד? מי נמנע?

הצבעה

בעד – 10
נגד – אין 

נמנעים – אין

פנייה 175 אושרה

<היו"ר משה גפני:>
הפניה אושרה.
<קריאות:>
רביזיה.

<היו"ר משה גפני:>
רביזיה.
176-177 – מי בעד הפנייה ירים את ידו?

<קריאה:>
רגע, תן לנו להסביר את הפנייה.

<היו"ר משה גפני:>
הסברנו, הסברנו.

<מכלוף מיקי זוהר (הליכוד):>
אפשר להגיד משהו לפני ההצבעה?

<היו"ר משה גפני:>
מיקי, בבקשה.

<מכלוף מיקי זוהר (הליכוד):>
אדוני מתכוון להצביע על כל ההעברות התקציביות היום?

<היו"ר משה גפני:>
מה שאני אוכל, אני אצביע. מה שיהיה לי רוב. מה שלא, אני לא אצביע. מיקי זוהר, אני אעשה מה שאפשר. מה שאי אפשר, נדבר אחר כך.

<קריאות:>
הוא לא יכול לעשות מעבר לכוחו.

<היו"ר משה גפני:>
מה אתה רוצה שאני אעשה?

פניות 177-176 – מי בעד הפניות ירים את ידו?
הצבעה

בעד – 9
נגד – אין
נמנעים – אין
פניות 177-176 אושרו.

<מכלוף מיקי זוהר (הליכוד):>
האופוזיציה מעבירה, זה בסדר גמור.

<היו"ר משה גפני:>
לא, זה לא האופוזיציה מעבירה. 

<מיקי לוי (יש עתיד):>
זה האחריות שלנו.

<קריאות:>
רביזיה.
<היו"ר משה גפני:>
הקריאות אושרו, יש רביזיה.

183-182 - פיתוח תחבורה.

<מיקי רוזנטל (המחנה הציוני):>
מה זה הסעיף הזה? הרכבת?

<היו"ר משה גפני:>
אני לא יודע מה. בבקשה, מי מסביר? אוראל, אתה חייב לי תשובה. תשובה חיובית או שלילית?
<אוראל יפרח:>
חיובית.

<היו"ר משה גפני:>
לא מאמין לך. משרד התחבורה עושה... סתם, סתם, אני צוחק. עמוד 10, בבקשה.

<אוראל יפרח:>
הפנייה נועדה לתקצב מזומן בהיקף של 558,000,000 לתקציב הפיתוח של משרד התחבורה בהתאם לצפי ביצוע עדכני של החברות. בגדול, הפנייה בעיקר מיועדת לתקציב הרכש של רכבת ישראל - - 
<היו"ר משה גפני:>
הקרונות...

<אוראל יפרח:>
הקרנועים, כן. 

<היו"ר משה גפני:>
מה זה קרנועים?

<אוראל יפרח:>
קרונות ממונעים. יש לך אפשרות להסיע עם קטר וקרונות, ויש לך אפשרות להסיע עם מערך שכולו ממונע. בגדול, זה קרונות שמסיעים נוסעים והם ממונעים...
<היו"ר משה גפני:>
טוב. מה המצב?

<קריאה:>
התייעצות עם האופוזיציה.

<מיקי רוזנטל (המחנה הציוני):>
המצב לא טוב.

<היו"ר משה גפני:>
אבל רציתם בישיבה הקודמת להעביר את זה.

<מכלוף מיקי זוהר (הליכוד):>
חבר'ה, למה אתם רוצים התייעצות? אתם הרי יכולים לדאוג שזה לא יעבור כי אנחנו נגד על הכל.

<קריאות:>
- - -

<איתן ברושי (המחנה הציוני):>
אין טעם גפני - - 

<היו"ר משה גפני:>
רגע, אתה פה מאוד מריר.

<איתן ברושי (המחנה הציוני):>
זה נראה משהו לא הגיוני.

<היו"ר משה גפני:>
כן, אבל המדינה צריכה להמשיך.

<איתן ברושי (המחנה הציוני):>
כן, אבל הכינרת צריכה לנוח כמה ימים.

<מכלוף מיקי זוהר (הליכוד):>
אני שואל אותך אדוני היושב ראש: מה אתה מחליט במדינה? הכל מחליטים בשבילך, אתה רק חותמת גומי פה, אתם עוד לא הבנתם את זה? יש פה אגף תקציבים ומשרד שמחליט הכל במדינה ואתה חותמת גומי. אני לא רוצה להיות יותר חותמת גומי, אדוני היושב ראש. ולכן, עד שהמדיניות של הכנסת לא תשפיע על מדיניות הממשלה, אני לא רוצה להצביע בעבור שום דבר. אין לגיטימי מזה כחבר כנסת. אנחנו לא חותמת גומי פה.
<איתן ברושי (המחנה הציוני):>
אני מציע להסתפק בסיכום שהעברנו.

<היו"ר משה גפני:>
תודה.

<מכלוף מיקי זוהר (הליכוד):>
סוף סוף אתה מסכים אתי על משהו.

<היו"ר משה גפני:>
לא, אני כל הזמן מסכים אתך.

<עודד פורר (ישראל ביתנו):>
מיקי, היית צריך להגיד מהתחלה גם בתקציבים והוא היה מסכים.
<איתן ברושי (המחנה הציוני):>
גפני, זה עושה צחוק מכולם. 

<היו"ר משה גפני:>
לא חשוב.

<איתן ברושי (המחנה הציוני):>
זה לא פורים עכשיו.

<היו"ר משה גפני:>
זה לא פורים אבל עוד מעט חנוכה והמליאה צריכה להתנהל.

<איתן ברושי (המחנה הציוני):>
אולי יהיה נס אבל אתה לא יכול - - 

<היו"ר משה גפני:>
אני עושה לעצמי נזק בזה שאני מרגיש אחריות, זה הכל. חבר'ה תחליטו, אם לא אני עובר הלאה.

<בצלאל סמוטריץ (הבית היהודי):>
גפני, אנחנו רוצים שהמדינה תתפקד אבל אנחנו רוצים שהיא תתפקד גם בעוד נושאים כמו בפנסיות של העולים, כמו במיגון הניוד באוטובוסים - -
<היו"ר משה גפני:>
גם אני רוצה.

<עודד פורר (ישראל ביתנו):>
יש הרבה נושאים חשובים, אדוני. הם יחליטו מה חשוב ומה לא?

<היו"ר משה גפני:>
אני מסכים אתכם.

<עודד פורר (ישראל ביתנו):>
הם יחליטו מה חשוב ומה לא? אגף התקציבים יקבע מה חשוב ומה לא.

<בצלאל סמוטריץ (הבית היהודי):>
אנחנו מבקשים. אדוני היושב ראש, אתה תגיד שניסית ולא הצלחת. אנחנו נתמוך בך.
<היו"ר משה גפני:>
ולא הצלחתי אז לא הצלחתי. אני לא אצביע אם לא יהיה רוב. 

<בצלאל סמוטריץ (הבית היהודי):>
אנחנו נוציא הודעות לתקשורת שאתה ניסית והתאמצת והשתדלת כי - - 

<היו"ר משה גפני:>
הוצאת בשבוע שעבר הודעה לתקשורת לשבח אותי.
<בצלאל סמוטריץ (הבית היהודי):>
נכון. אז עכשיו אם אתה רוצה אני אעשה הפוך. אני אכתוב שאתה נורא השתדלת להעביר ואנחנו עצרנו.
<היו"ר משה גפני:>
מה המצב?

<אילן גילאון (מרצ):>
- - -
<מיקי לוי (יש עתיד):>
אני נגד הקואליציה הרעה הזאת אבל יש לי אחריות גם. מה אני יכול לעשות? אל תשכנעו אותי.

<מיכל בירן (המחנה הציוני):>
אני רוצה התייעצות סיעתית.

<אילן גילאון (מרצ):>
- - -

<מיקי רוזנטל (המחנה הציוני):>
אתה, אל תסתכל רק למקום אחד. - - -

<מיקי לוי (יש עתיד):>
אתה מוזמן רק למחר בשמונה בבוקר על מה שאנחנו עברנו בשבוע החולף כדי להבין למה אנחנו מתנהגים כך, כדי להבין איך מתנהגים לחברי כנסת, כדי להבין איך מתנהגים לתמר זנדברג. זה מה שאתה צריך להבין ואנחנו מגלים פה אחריות. זה לא מופנה אליך, אתה יודע את זה.

<מכלוף מיקי זוהר (הליכוד):>
אדוני היושב ראש, אני רוצה לראות אותך ואת כולנו מסתדרים בקואליציה עם יש עתיד. אני רוצה לראות את זה.

<היו"ר משה גפני:>
לא, לא נלך עם יש עתיד. למה אתה אומר את זה אבל? הרי אני רוצה למנוע את זה, אני רוצה שהקואליציה תחזיק.

<מיקי לוי (יש עתיד):>
אבל אתם מתפוררים, אתה לא מבין? אתם עם כל השחיתות הציבורית, אתם מתפוררים. איפה שאתה נוגע כל האנשים עוזבים אתכם - - -
<מיקי רוזנטל (המחנה הציוני):>
- - - יש 20 חברי כנסת בחקירה - - -
<מכלוף מיקי זוהר (הליכוד):>
אלו שיהיו לצדכם. אלו.

<מיקי רוזנטל (המחנה הציוני):>
כמה יש בחקירה? תספר לנו.

<מיקי לוי (יש עתיד):>
לא, תספר לנו חודשיים שלושה לפני. כל הכוורת של ראש הממשלה בחקירות.

<איתן ברושי (המחנה הציוני):>
חבר'ה, יש פה עובדי מדינה. מה אתם מקלקלים אותם?

<היו"ר משה גפני:>
מיקי, אחרי ששככו הצעקות, אני אף פעם לא הלכתי עם יש עתיד ואני בעזרת השם גם לא אלך אתם אף פעם.
<מכלוף מיקי זוהר (הליכוד):>
בקצב הזה לא.
<היו"ר משה גפני:>
בניגוד לכם, שאתם הלכתם עם יש עתיד.

<מכלוף מיקי זוהר (הליכוד):>
בקצב הזה לא תהיה לכם שום ברירה.

<היו"ר משה גפני:>
לא אלך.

<מיקי לוי (יש עתיד):>
אתם הלכתם. - - - ראינו אתכם ב-2013.

<מכלוף מיקי זוהר (הליכוד):>
אנחנו לומדים מטעויות, לא נלך אתכם לעולם כי אתם מפלגת שמאל, אנחנו לא הולכים עם מפלגות שמאל. אנחנו הולכים רק עם מפלגות ימין ואתם מפלגת שמאל אז אתכם לא נלך. 

<מיקי לוי (יש עתיד):>
מיקי, ציונות אל תלמד אותנו.

<(הישיבה נפסקה בשעה 13:07 ונתחדשה בשעה 13:12.)>
<מיקי לוי (יש עתיד):>
אדוני היושב ראש, אני רוצה לשאול את חבר הכנסת פורר ואת חבר הכנסת מיקי מכלוף זוהר אם הם עושים רביזיה לנושא הרכבת. 
<עודד פורר (ישראל ביתנו):>
בוא נגיד ככה: כרגע נראה לי שהוא לא עובר. אם הוא יעבור, נעשה.

<מיקי לוי (יש עתיד):>
אם המשחק הוא פייר, אז בוא נהיה פייר עד הסוף.

<מכלוף מיקי זוהר (הליכוד):>
אני אענה: אני לא מתכוון לשתף פעולה עם האופוזיציה כפי שהיום חלק מהאופוזיציה - -
<מיקי לוי (יש עתיד):>
אנחנו מצביעים נגד. אני בסגנון הזה לא מוכן לעזור לכם.
<מכלוף מיקי זוהר (הליכוד):>
אני עושה מה שטוב לערכים שלנו, והערכים שלנו הם פשוטים.

<מיקי לוי (יש עתיד):>
הוא לא מוכן לשתף איתי פעולה, ואני מתוך אחריות - - - משכנע את חברי להצביע בעד רכישה והוא לא מוכן? אנחנו מצביעים נגד.

<מכלוף מיקי זוהר (הליכוד):>
- - -

<מיקי רוזנטל (המחנה הציוני):>
יאללה גנבים, לכו הביתה.
<מיקי לוי (יש עתיד):>
חבורה של זבי חותם. אנחנו מצביעים נגד.
<מיקי רוזנטל (המחנה הציוני):>
מושחתים. ערימה של מושחתים.

<היו"ר משה גפני:>
הישיבה נעולה. תודה.
<הישיבה ננעלה בשעה 13:14.>

